title: Mojennou ha Soniou
text: "Mojennou ha Soniou" zo anv un dastumad skridoù gant Potr Treoure, anv-pluenn Augustin Konk (Augustin Conq), moullet gant an Imprimerie Centrale de Bretagne e Roazhon goude an Eil Brezel-bed, hep bloavezh merket warnañ avat.
  
  Framm
  115 pajenn zo niverennet, hep an daolenn en dibenn. 
  Ur rakskrid gallek ur bajenn dezhañ zo da gentañ ; kinnig a ra danvez al levr berr ha berr : 60 mojenn, 3 marvailh gwerzennaouet, 20 kanaouenn. Darn eus ar skridoù ha kanaouennoù, a lenner, a voe enrollet e Roazhon da vezañ implijet gant Radio-Kimerc'h.
  Ur rakskrid brezhonek gant ar chaloni Falc'hun, "chaloni a enor eus Eskopti Kemper, Kelenner e Skol-Veur Roazon".
  An ton zo roet evit pep son war-bouez Bro-goz ma zadou, a zo merket evel "ton anavezet".
  
  Taolenn
  Koulz ar reizhskrivadur brezhonek hag an hini gallek zo rik amañ evel m'emaint moullet el levr, vioù-koukoug hag all.
  
  Levrioù e brezhoneg Leon
  Dastumadoù kanaouennoù brezhonek
  Paotr Treoure